Diari Oficial de la Generalitat Valenciana


Sumari del DOGV 4719, del 25-03-2004 (2004/2907)

Notificació per edicte de l'expedient sancionador 18/04 SAN, seguit contra José Martinez Fuentes.
-------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2907


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'expedient sancionador 18/04 SAN, seguit contra José Martinez Fuentes. [2004/X2907]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/92 de règim jurídic de les administracions públiques i del procediment administratiu comú; mitjançant el present Edicte 18/04 SAN, es notifica a José Martínez Fuentes, amb últim domicili conegut a la partida de la Foia, polígon 3 núm. 40 de la localitat d'Elx (Alacant), l'acord d'iniciació de data 12 de gener de 2004, dictat per la secretària autonòmica de Territori i Medi Ambient, (per delegació de competències. Ordre de 26.11.2003, DOGV núm. 4.665), en l'expedient sancionador, que s'està tramitant a l'Àrea d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora.
  
Vist que en data 7 de març de 2003 mitjançant visita d'inspecció efectuada per la Unitat del Cos Nacional de Policia nacional adscrit a la Comunitat Valenciana a instància del guia del Parc Natural de les Salines de Santa Pola, ha pogut constatar-se que en la parcel·la 134 del polígon 72, partida de la Foia del terme municipal d'Elx, ubicada en l'interior del Parc Natural de les Salines de Santa Pola, zona catalogada com d'especial protecció ecològica i el titular de la qual és Manuel Aix Ferrades, per José Martínez Fuentes, arrendatari de la citada parcel·la, es va procedir a l'abocament de bidons de 200 l buits amb etiquetes i pictogrames de perillositat, dos motors de vehicles, rotlles de tanca, tubs metàl·lics, uralites, plàstics, animals morts en estat de putrefacció que poden ser borrecs, cabres o ovelles, produint visiblement la degradació i dessecació del sòl amb pèrdua de la superfície inundable i de la coberta vegetal pròpia de saladar, infringint el que disposa l'article 47.2 de la Llei 10/2000, de 12 de desembre, de residus de la Comunitat Valenciana.
  
Vist que, els fets referits poden constituir una infracció d'acord amb el que tipifica l'article 73.3.c) en relació amb l'article 73.4.f) de la Llei 10/2000, de 12 de desembre, de residus de la Comunitat Valenciana, qualificada com greu, i la sanció del qual ve determinada en l'article 75.2.b) de la citada llei, el qual estableix
  
Les infraccions previstes en aquesta llei podran donar lloc a la imposició de totes o d'algunes de les següents sancions:
  
b) Infraccions greus:
  
- Multa des de 601,02 € fins a 30.050,61 €, excepte en els residus perillosos, que serà des de 6.010,13 € fins a 300.506,05 €.
  
- Revocació de l'autorització o suspensió d'aquesta per un temps de fins a un any, en els supòsits d'infraccions tipificades en les lletres a), d), e) i f) de l'article 73.4.
  
- Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit correspondria una sanció de 12.000 € (dotze mil euros).
  
Vist que, amb independència de la sanció que hi escaiga, l'infractor està obligat a la reposició o la restauració de les coses al ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, que consisteix en aquest cas en la retirada dels residus justificant la seua entrega a gestor autoritzat davant de l'Àrea d'Inspecció del Territori mitjançant la presentació dels documents de control i seguiment corresponents i, si no procedira a això, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaran el 20% de la sanció establida, o l'execució subsidiària per compte de l'infractor i a la seua costa.
  
Tot això sense perjudici del que resulte de la instrucció, i és l'òrgan competent per a la resolució del present expedient la secretària autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de residus de la Comunitat Valenciana en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003).
  
A la vista del que disposen els articles 127 a 138 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, s'acorda:
  
La incoació del corresponent expedient sancionador a José Martínez Fuentes, per una presumpta infracció tipificada en l'article 73.3.c) en relació amb l'article 73.4.f) de la Llei 10/2000, de 12 de desembre, de Residus de la Comunitat Valenciana, que tipifica com a infracció l'abandó, l'abocament o l'eliminació incontrolats de residus perillosos, en el territori de la Comunitat Valenciana.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/0627 NP-VKE i en l'article 13.2 del RD 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992, RJ-PAC.
  
Per raó del que estableix l'art. 16.1 del RD 1.398/1993, se li concedeix un termini de quinze dies comptadors a partir de l'endemà de la notificació del present acord, perquè aporte totes les al·legacions, documents o informacions que estime convenients i, si és procedent, propose prova concretant els mitjans dels quals pretenga valdre's, significant-li que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts 18 i 19 del RD 1.398/1993.
  
De conformitat amb el que disposa l'article 42.4 de la Llei 30/1992, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, el termini per a la resolució i la notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'article 44.2 de la citada Llei 30/1992, de RJ-PAC.
  
I perquè servisca de notificació a l'interessat mencionat anteriorment, s'expedeix el present edicte.